section_heading: Kraljevski prerogativ
paragraph_text: Premda kraljevski prerogativ obuhvaća širok spektar ovlasti, koje se mogu rabiti bez odobrenja parlamenta, on je ipak ograničen. Mnoge ovlasti prestale su se koristiti, a druge su za stalno prenijete na parlament. Na primjer, monarh ne može nametnuti ili uvesti nove poreze, kao nekada, jer je sada za to potrebna parlamentarna zakonska regulativa. Prema jednom parlamentarnom izvješću, "Kruna ne može uvoditi nove prerogativne ovlasti", a parlament može oboriti svaku postojeću prerogativnu ovlast usvajanjem odgovarajuće zakonske regulative.